— 113 — 



en spredt Vegetation af lave, buskagtige Planter; Afstanden imel- 

 lem dem er ca. 1 — 3 m. Salsola rigida er den almindeligste af 

 dem, den er en lille Busk paa ca. 30 cm Højde, tæt haarklædt og 

 af et tørt pindeagtigt Udseende. Bladene er cylindriske med cen- 

 tralt Vandvæv. — Foruden denne ses omtrent fodhøje Buske af 

 Lydum ruthenicum og Calligonum sp. 



Sandet ses pletvis. Pletterne er ganske lave Klitter, der nær- 

 mest Floden er mindst, længere inde bliver større. Sandlagets 

 Tykkelse naar næppe noget Sted 1 m. Paa Sandet, som er rigere 

 bevokset end Leret, er især to Plantearter karakteristiske, Carex 

 physodes (overjordiske Dele visne, men friske Knopper sad dybt nede 

 i tykke Lag af gamle optrævlede Skeder) og Artemisia h erb a 

 alba (en Form af A. maritima s. lat.), den første slavisk bunden 

 til Sandpletterne, den sidste dog af og til voksende paa det bare 

 Ler. Følgende Arter levede ogsaa fortrinsvis paa Sand : Haloxylon 

 Ammodendron, smaa Buske ca. 0,5 — 1 m høje, Salsola sogdiana, 

 Halimocnemis villosa, Halanthium gamocarpum, Cousinia dichotoma. 

 Halimocnemis og Halanthium er enaarige, graa Ghenopodiaceer 

 (Bladsukkulenter), der aldrig findes paa dybt tørt Sand, det er 

 egentlig Lerplanter, og naar de her voksede fortrinsvis paa Sandet, 

 — ligesom de andre nævnte Planter — er det i Overensstemmelse 

 med, at dette var et tyndt Lag, og at det, beskyttende den faste 

 Undergrund mod Udtørring, skabte gunstigere Forhold (se ovenfor 

 pag. 68). 



Sandets Tilstedeværelse her staar i Forbindelse med Carex 

 physodes. Jeg tror ikke det er muligt, at Stargræsset oprindelig 

 kan have vokset paa Leroverfladen og saaledes været den første 

 Aarsag til, at Sandet blev liggende. Jeg har aldrig set den paa 

 Ler eller hørt nævne, at den vokser der, og det vilde stemme daar- 

 ligt med dens Vækstmaade. Der maa først have været Sand, fast- 

 holdt maaske mellem Lerplanternes Stængler, og paa dette har 

 Carex physodes indfundet sig — dens blæreformede Hylstere er jo 

 let transportable — og dermed er Bestandigheden af Sandlagene 

 temmelig sikret. Mere detaljerede Undersøgelser vilde maaske kunne 

 fastslaa, hvorledes dette hænger sammen, men jeg var kun ganske 

 kort Tid paa denne Lokalitet. 



9. Ørken ved Dana Shér Kala (den vaagne Tigers Borg), ved 

 Amu Darias venstre Bred. 27. Juni 1899. Denne Lokalitet er 

 nævnt ovenfor, pag. 65, den ligger ligesom Kara Aigir (Nr. 8) og den, 

 som følger (Nr. 10) vest for Floden, og derfor er der kun lidet Sand. 



Botanisk Tidsskrift. 32. Bind. 8 



